KLASA: 602-03/20-01/170

Urbroj: 2137-51/20-01

Đurđevac, 7. listopada 2020.

**NATJEČAJ**

**za odabir sudionika učeničke mobilnosti**

**u okviru Erasmus+ KA102 projekta „Skills in Practical Interdisciplinary Environment“**

**(broj projekta: 2020-1-HR01-KA102-077444)**

**Opis mobilnosti:**

* Planirano vrijeme održavanja: veljača/ožujak 2021.
* Mjesto održavanja: Wroclaw, Poljska
* Ustanova primateljica: Aviva Poland – Vocational Training SP. Z O.O.
* Broj učenika predviđenih za mobilnost:
  + 8 učenika u zanimanju frizer (2. i 3. razred)
  + 2 učenika u zanimanju elektroničar-mehaničar (3. razred)
  + 9 učenika u zanimanju tehničar za mehatroniku (3. i 4. razred)

**Uvjeti prijave:**

* učenik redovno upisan u odgovarajući razred u šk. god. 2020./2021.

**Kod prijave na natječaj kandidati su dužni priložiti:**

* popunjen i potpisan prijavni obrazac (potpisano i od strane učenika i od strane roditelja/skrbnika)
* potpisan obrazac privole za obradu osobnih podataka za potrebe provedbe natječaja

**Način odabira kandidata:**

Inicijalni odabir kandidata izvršit će tročlano povjerenstvo koje čine članovi školskog Erasmus+ projektnog tima. Povjerenstvo će formirati rang listu odabranih kandidata koji ulaze u drugi krug odabira, odvojeno po područjima stručne prakse (zanimanjima), prema sljedećim kriterijima:

|  |  |
| --- | --- |
| **Kriterij** | **Najveći broj bodova** |
| **1. Opći uspjeh u prethodnom razredu** | 5 bodova |
| **2. Zaključne ocjene iz strukovnih predmeta u prethodnom razredu** | |
| Frizer – 2. razred (ocjene iz 1. razreda):   * Poznavanje materijala *(10 bodova)* * Tehnologija frizerstva *(10 bodova)* * Praktična nastava *(10 bodova)* * Strani jezik *(10 bodova) (Napomena: ukoliko učenik uči dva strana jezika, u obzir će se uzimati ocjena prvog stranog jezika)*   Frizer - 3. razred (ocjene iz 2. razreda):   * Poznavanje materijala *(10 bodova)* * Tehnologija frizerstva *(10 bodova)* * Praktična nastava *(10 bodova)* * Strani jezik *(10 bodova) (Napomena: ukoliko učenik uči dva strana jezika, u obzir će se uzimati ocjena prvog stranog jezika)*   Elektroničar-mehaničar – 3. razred (ocjene iz 2. razreda):   * Elektrotehnika *(10 bodova)* * Elektronički sklopovi *(10 bodova)* * Digitalni sklopovi i upravljanje *(10 bodova)* * Strani jezik *(10 bodova) (Napomena: ukoliko učenik uči dva strana jezika, u obzir će se uzimati ocjena prvog stranog jezika)*   Tehničar za mehatroniku – 3. razred (ocjene iz 2. razreda):   * Električne instalacije *(10 bodova)* * Elektronički sklopovi *(10 bodova)* * Električni strojevi i uređaji *(10 bodova)* * Strani jezik *(10 bodova) (Napomena: ukoliko učenik uči dva strana jezika, u obzir će se uzimati ocjena prvog stranog jezika)*   Tehničar za mehatroniku – 4. razred (ocjene iz 3. razreda):   * Digitalna elektronika *(10 bodova)* * Mikroupravljači *(10 bodova)* * Upravljanje i regulacija *(10 bodova)* * Strani jezik *(10 bodova) (Napomena: ukoliko učenik uči dva strana jezika, u obzir će se uzimati ocjena prvog stranog jezika)* | 40 bodova |

|  |  |
| --- | --- |
| **3. Redovitost pohađanja nastave u prethodnom razredu** | |
| * bez ijednog neopravdanog izostanka *(5 bodova)* * 1 neopravdani sat izostanka *(4 boda)* * 2 neopravdana sata izostanaka *(3 boda)* * 3 neopravdana sata izostanaka *(2 boda)* * 4 - 5 neopravdanih sati izostanaka *(1 bod)* * više od 5 neopravdanih sati izostanaka *(0 bodova)* | 5 bodova |
| **4. Odgojne mjere zbog povreda dužnosti u prethodnom razredu** | |
| * bez odgojne mjere *(5 bodova)* * opomena *(3 boda)* * ukor *(1 bod)* * opomena pred isključenje *(0 bodova)* | 5 bodova |
| **5. Sudjelovanje u izvannastavnim aktivnostima u prethodnom razredu** | |
| * više od 2 izvannastavne aktivnosti *(5 bodova)* * 2 izvannastavne aktivnosti *(4 boda)* * 1 izvannastavna aktivnost *(2 boda)* * nijedna izvannastavna aktivnost *(0 bodova)* | 5 bodova |
| **6. Sudjelovanje na natjecanjima u prethodnom razredu** | |
| * državna natjecanja ili smotre iz strukovnih predmeta *(10 bodova)* * državna natjecanja ili smotre iz općeobrazovnih predmeta *(8 bodova)* * međužupanijska ili županijska natjecanja iz strukovnih predmeta *(6 bodova)* * međužupanijska ili županijska natjecanja iz općeobrazovnih predmeta *(4 bodova)* * školska natjecanja iz strukovnih predmeta *(2 boda)* * školska natjecanja iz općeobrazovnih predmeta *(1 bod)* | 10 bodova |
| **7. Čimbenici koji učenika stavljaju u nepovoljniji položaj u odnosu na druge učenike** | |
| U obzir dolazi bilo koja poteškoća koja učeniku onemogućuje normalni tijek obrazovanja te ga na taj način stavlja u nepovoljniji položaj, poput:   * teškoće na temelju kojih je učeniku određen primjereni oblik školovanja (poteškoće bilo koje vrste koje utječu na proces učenja, praćenja nastave i izvršavanja školskih obaveza) – *20 bodova* * teškoće za koje postoji određena dokumentacija, ali učeniku nije određen primjereni oblik školovanja (npr. poteškoće bilo koje vrste koje utječu na proces učenja, praćenja nastave i izvršavanja školskih obaveza) – *15 bodova* * nepovoljni socio-ekonomski status obitelji (npr. ako je učenik je član kućanstva koje je korisnik zajamčene minimalne naknade ili pomoći za uzdržavanje sukladno propisima kojim se uređuje područje socijalne skrbi, dugotrajna nezaposlenost roditelja/skrbnika, dugotrajna bolest roditelja/skrbnika, itd.) – *do najviše 10 bodova*   *Bilo koju postojeću vrstu poteškoća prijavitelj je u prijavnom obrascu dužan navesti i što detaljnije opisati. U protivnom neće ostvariti dodatne bodove.*  *Za svaku navedenu poteškoću potrebno je dostaviti i odgovarajuću dokumentaciju (ukoliko postoji) ili potkrijepljeno objašnjenje.* | 30 bodova |
| **UKUPNO:** | **100 bodova** |

U drugom krugu odabira članovi projektnog tima obavit će procjenu motivacije, zalaganja, stručnog i jezičnog predznanja te organizacijskih sposobnosti pojedinih učenika te na temelju te procjene odabrati učenike za sljedeću fazu selekcije.

U zadnjoj fazi selekcije učenici će popunjavati upitnik vezan uz procjenu stupnja informiranosti o projektnim aktivnostima te procjenu njihovih društvenih i psiholoških vještina te snalaženja u novom okruženju i novonastalim situacijama.

Nakon zadnje faze selekcije povjerenstvo će formirati rang listu odabranih i rezervnih kandidata za sudjelovanje na mobilnosti.

**Obaveze sudionika mobilnosti:**

Odabrani sudionici mobilnosti obvezni su sudjelovati u svim pripremnim, organizacijskim i diseminacijskim aktivnostima prije, tijekom i nakon mobilnosti, za vrijeme trajanja projekta.

Sudionici mobilnosti će prije provedbe mobilnosti sa Strukovnom školom Đurđevac potpisati ugovor o dodjeli financijske potpore te ostale dokumente potrebne za kvalitetnu provedbu stručne prakse u inozemstvu (sporazum o učenju, dokument obaveze kvalitete).

**Financiranje sudjelovanja na mobilnosti:**

Sudjelovanje na mobilnosti sufinancirano je sredstvima programa Europske unije Erasmus+. Sudionicima mobilnosti bit će pokriveni troškovi putovanja i životni troškovi za vrijeme trajanja mobilnosti.

**Provedba natječaja:**

Prijave se podnose projektnom koordinatoru Branku Pleadinu, osobno (svakim radnim danom u kabinetu 35) ili elektroničkom poštom na adresu: [branko.pleadin@gmail.com](mailto:branko.pleadin@gmail.com), ili razrednicima navedenih razrednih odjela. U slučaju podnošenja prijave elektroničkom poštom, prijavni obrazac i obrazac privole za obradu osobnih podataka trebaju biti potpisani i skenirani. Rok za podnošenje prijave je **15. listopada 2020.** godine.

Odluka o odabiru kandidata u prvom krugu natječaja bit će objavljena na mrežnoj stranici Strukovne škole Đurđevac najkasnije do **21. listopada 2020.** godine. O rezultatima natječaja svi kandidati bit će obaviješteni i elektroničkom poštom.

Kandidati koji prođu prvi krug odabira bit će pozvani na testiranje i procjenu u dodatna dva kruga odabira. Konačna odluka o odabiru sudionika mobilnosti bit će objavljena na mrežnoj stranici Strukovne škole Đurđevac najkasnije do 30. listopada 2020. godine. O rezultatima natječaja svi kandidati bit će obaviješteni i elektroničkom poštom.

Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i neće se ni u kom trenutku ustupati trećim stranama.

Za više informacija u vezi planiranih projektnih aktivnosti svi zainteresirani mogu se obratiti projektnom koordinatoru putem elektroničke pošte: [branko.pleadin@gmail.com](mailto:branko.pleadin@gmail.com).

**Dodatne informacije:**

Osnova za objavu natječaja je Odluka o dodjeli financijske potpore za projektne prijedloge i Odluka o dodjeli OLS licenci u okviru Poziva na dostavu projektnih prijedloga za 2020. godinu za program Erasmus+ - Ključna aktivnost 1 za područje strukovnog obrazovanja i osposobljavanja, rok 11. veljače 2020. godine, objavljena 18. svibnja 2020. god na <https://www.mobilnost.hr/cms_files/2020/05/1589795845_privitak-odluke-ka1.pdf> .

**Prilozi:**

* prijavni obrazac
* obrazac privole za obradu osobnih podataka
* okvirni program mobilnosti

Ravnatelj:

Darko Špoljar, dipl. ing. v.r.